

REPUBLIKA HRVATSKA

ŽUPANIJSKI SUD U RIJECI

Žrtava fašizma 7, 51 000 RIJEKA

Priopćenje od 3. lipnja 2025.

Vijeće Županijskog suda u Rijeci pod predsjedanjem sutkinje Ike Šarić donijelo je i javno objavilo presudu kojom je na temelju članka 508. stavak 5. Zakona o kaznenom postupku u cijelosti ostavljena na snazi pravomoćna presuda Županijskog suda u Rijeci posl. br. K-18/2008. od 22. travnja 2013., Kž-737/2013 od 18. travnja 2016. u dijelu koji se odnosi na optuženika Maria Pečavera kojom je isti proglašen krivim za kazneno djelo poticanja na ubojstvo iz članka 34. stavka 2. točke 4. KZRH u svezi s člankom 21. OKZRH i po članku 34. stavku 2. KZRH osuđen na kaznu zatvora od 15 godina.

Okrivljeniku Mariu Pečaveru je temeljem članka 45. OKZRH u svezi sa člankom 508. stavkom 5. ZKP/08 u izrečenu kaznu zatvora uračunato vrijeme oduzimanja slobode u svezi sa kaznenim djelom te vrijeme provedeno u pritvoru od 14. prosinca 2002. do 11. lipnja 2003., vrijeme provedeno u ekstradicijskom pritvoru od 31. svibnja 2023. do 8. rujna 2023., vrijeme provedeno na izdržavanju kazne od 8. rujna 2023. do 22. veljače 2024., vrijeme provedeno u istražnom zatvoru od 22. veljače 2024. pa nadalje.

Po članku 148. stavku 1. u vezi članka 145. stavka 1. i 2. točaka 1., 3., 4., 6., i 7. ZKP/08 okrivljenik je dužan podmiriti troškove kaznenog postupka u paušalnom iznosu od 500,00 eura dok će se o ostalim troškovima donijeti posebno rješenje.

Na temelju članka 123. stavka 2. ZKP/08 okrivljeniku Mariu Pečaveru je produljen istražni zatvor.

Glasnogovornica Županijskog suda u Rijeci

Sandra Juranović